19/07/2011 | Administración LocalMunicipal
Porto do Son
Fixación do réxime de dedicacións exclusivas e parciais

Polo presente faise público, en cumprimento do artigo 75 da LRBRL, que o Pleno Corporativo, na Sesión Organizativa, de data de 01/07/2011, en relación ao réxime de dedicacións exclusivas e parciais, indemnizacións e asistencias a órganos colexiados adoptou o seguinte acordo: PRIMEIRO: Aprobar o réxime de dedicación exclusiva e parcial para os cargos que a continuación se especifican: - Alcaldía-Presidencia (dedicación exclusiva) - Concellería de Servizos Sociais, Promoción Económica e Ordenación do Territorio (dedicación exclusiva) - Concellería de Economía, Facenda, Persoal e Tramitación Administrativa (dedicación parcial) - Concellería de Obras e Servizos (dedicación parcial) - Concellería de Turismo, Deportes e Festexos (dedicación parcial) Os cargos que se desempeñen en réxime de dedicación parcial deben ter unha presenza efectiva mínima no Concello de 30 horas semanais. SEGUNDO: Establecer a favor dos membros da Corporación que desempeñen os seus cargos en réxime de dedicación exclusiva e parcial, as retribucións que a continuación se relacionan, que se percibirán en catorce pagas, doce correspondentes ás diferentes mensualidades do ano e as dúas restantes correspondentes ás mensualidades de xuño e decembro; así como dalos de alta no réxime xeral da Seguridade Social, debendo asumir esta Corporación o pago das cotas empresarias que corresponda: - O cargo de Alcaldía-Presidencia, con dedicación exclusiva, percibirá unha retribución anual bruta de 35.000 €. (2.500 € brutos/mes por 14 pagas) - O cargo de Concelleiro de Servizos Sociais, Promoción Económica e Ordenación do Territorio, con dedicación exclusiva, percibirá unha retribución anual bruta de 35.000 € (2.500 € brutos/mes por 14 pagas) - O cargo de Concelleiro de Economía, Facenda, Persoal e Tramitación Administrativa, con dedicación parcial, percibirá unha retribución anual bruta de 21.000 €. (1500 € brutos/mes por 14 pagas) - O cargo de Concelleiro de Obras e Servizos, con dedicación parcial, percibirá unha retribución anual bruta de 21.000 €. (1500 € brutos/mes por 14 pagas) - O cargo de Concelleiro de Turismo, Deportes e Festexos, con dedicación parcial, percibirá unha retribución anual bruta de 21.000 €. (1500 € brutos/mes por 14 pagas) A eficacia do presente acordo terá o seguinte réxime, sen prexuízo da súa publicación no BOP e no Taboleiro de Edictos: - Con carácter xeral, o acordo adquirirá eficacia o mesmo día da súa adopción. - No caso do Concelleiro de Servizos Sociais, Promoción Económica e Ordenación do Territorio, o acordo adquirirá eficacia o día 1/09/2011. TERCEIRO: As retribucións dos cargos electos serán actualizadas anualmente segundo o que estableza a Lei de Orzamentos Xerais do Estado para os funcionarios do grupo A1. CUARTO: No caso de incapacidade temporal o Concello de Porto do Son complementará a prestación económica ata o 100% do salario total, así como nas pagas extraordinarias; do mesmo xeito que se establece para os funcionarios no artigo 50 do Acordo Regulador publicado no BOP nº 163 de 16/07/2007. QUINTO: Só os membros da Corporación que non teñan dedicación exclusiva nin parcial percibirán asistencias pola concorrencia efectiva ás sesións dos órganos colexiados da Corporación de que formen parte. En aplicación do artigo 75 da LRBRL establécese o seguinte réxime de asistencias pola concorrencia efectiva ás sesións dos órganos colexiados (Pleno, Xunta de Goberno Local, Comisións Informativas, Mesas de Contratación, Consellos Escolares): - Pleno: 60 € - Xunta de Goberno Local: 60 € - Comisión Especial de Contas: 60 € - Comisións Informativas: o Presidente: 60 € o Vogal: 45 € - Consellos Escolares: 60 € - Mesas de Contratación: 60 € SEXTO: Os membros da Corporación percibirán indemnizacións polos gastos efectivos ocasionados no exercicio do seu cargo. Neste aspecto, será de aplicación a normativa prevista no RD 462/2002, considerando os cargos electos como grupo 1 aos efectos de determinar os importes das indemnizacións por razón do servizo. Non obstante, por autorización expresa da Alcaldía, os cargos electos poderán ser resarcidos pola contía exacta dos gastos realizados que sexan necesarios para o exercicio das súas funcións, de acordo coa xustificación documental correspondente, que deberá realizarse na maneira regulamentariamente prevista. As comisións de servizos dos corporativos serán ordenadas polo Sr. alcalde. SÉTIMO: Publicar no BOP e no Taboleiro de Edictos do Concello de forma íntegra o presente acordo, aos efectos do seu xeral coñecemento por aplicación do artigo 75 da LRBRL. OITAVO: O Alcalde-Presidente será órgano competente para determinar os membros da Corporación que realizarán as súas funcións en réxime de dedicación exclusiva e parcial; dando publicidade destes acordos a través de anuncio no BOP e Taboleiro de Edictos.” Porto do Son, a 7 de xullo de 2011. O ALCALDE-PRESIDENTE Asdo. D. José Luis Oujo Pouso